יונה קיסרי

יונה קיסרי (נולד ב-10 בינואר 1947) הוא אימונולוג וחוקר סרטן ישראלי, פרופסור אמריטוס במחלקה למיקרוביולוגיה ואימונולוגיה קלינית בפקולטה לרפואה באוניברסיטת תל אביב. מומחה לאימנולוגיה של גידולים סרטניים, ומייסד משותף של חברת הרדיותרפיה אלפא טאו מדיקל. יונה קיסרי נולד במחנה עקורים בדרום גרמניה בשם יונה קייזרמן, בנם של אפרים ומרים (לבית בורטמן), ניצולי השואה ילידי בסרביה. הוא נקרא על שם סבו מצד אמו, שנספה בשואה. עלה לישראל עם משפחתו ב-1949. למד בבית הספר היסודי איילון בנחלת יצחק ובתום לימודיו הוזמן לירושלים למחזור הראשון של הפנימייה לתלמידים מצטיינים מרחבי ישראל, שלימים התמזגה לתוך בית הספר התיכון על שם מיי בויאר. את שירותו הצבאי עשה בחיל האוויר. עם שחרורו מצה"ל ב-1966 החל את לימודיו לתואר שני במיקרוביולוגיה במסלול ישיר באוניברסיטת תל אביב והשלימם ב-1971. מיד לאחר מכן המשיך ללימודי תואר שלישי בתחום זה, בהנחיית פרופ' יצחק ויץ. עבודת הדוקטורט שלו הוגשה ב-1976 ועסקה בחקר המיקרו-סביבה הסרטנית (Tumor Microenvironment). בשנים 1976–1978 שהה כעמית בתר-דוקטורט במכון הלאומי לסרטן של ארצות הברית ב-NIH בבת'סדה. עם שובו לישראל ב-1979, הצטרף כחבר סגל בדרגת מרצה לשורות הפקולטה לרפואה ע"ש סאקלר. ב-1983 מונה למרצה בכיר וב-1993 לפרופסור חבר. ב-2002 מונה לפרופסור מן המניין. במרוצת השנים שימש כמדען אורח במרכז מ' ד' אנדרסון לסרטן באוניברסיטת טקסס, ובאוניברסיטאות באיטליה ובגרמניה. כיהן כראש המחלקה למיקרוביולוגיה הומנית בשנים 1995–1997 וכראש המחלקה למיקרוביולוגיה ואימונולוגיה קלינית ב-2005–2007. בשנת 2015 יצא לגמלאות, אך ממשיך במחקר פעיל באוניברסיטה ובהדרכה של תלמידי מחקר. נשוי מאז 1968 לנאוה, והם הורים לשלושה וסבים לעשרה. מתגורר ברמת גן. פרופ' קיסרי הוא שותף לכתיבת 107 מאמרים מדעיים בכתבי עת, עשרה מאמרי סקירה, חמישה פרקים בספרים, ערך שישה ספרים ומונוגרפיות ויש לו שבע בקשות לפטנטים. כחבר סגל באוניברסיטה עסק במחקר בסיסי ותרגומי באימונולוגיה וחינך אלפי סטודנטים לרפואה בתחום האימונולוגיה. הוא גם הדריך במעבדה שלו כ-60 תלמידים לתארים מתקדמים במדעי הרפואה, וכן כ-10 עמיתי מחקר ומשתלמי בתר-דוקטורט. מחקריו מוקדשים לשני נושאים עיקריים: פיתוח טיפולים משמידי גידולים סרטניים והפעלת התגובה החיסונית, וחסינות מולדת (אנ') לזיהומי ריאות. מחקריו על החסינות המולדת לזיהומי ריאות נערכו בשיתוף פעולה עם הבקטריולוג פרופ' יצחק אפק והתמקדו במעורבות של מקרופאג'ים, חלבונים פעילי שטח ודפנסינים בהגנה על הריאות מפני זיהומי החיידק Klebsiella Pneumonia. פיתוח טיפולים משמידי גידולים סרטניים המפעילים את תגובת החיסון נגד הגידול קיסרי נמנה עם החוקרים שזיהו בשלב מוקדם יחסית את הפוטנציאל של הרס נגעים סרטניים בגוף על מנת להפעיל את התגובה החיסונית נגד הגידול. זהו אפקט המכונה השפעה אבסקופלית (Abscopal Effect, (אנ')). הוא גילה כי הרס של גידולים גרורתיים מוצקים באמצעים פיזיקליים כגון קרינה רדיואקטיבית, טיפול פוטודינמי (אנ') או טיפול חשמלי, יכול לעורר תגובתיות חיסונית אנטי-גידולית ספציפית, וכי הגברתן של תגובות כאלה יכולה למגר גרורות. מאז 1991, הוא עובד על פיתוח פרוטוקולי טיפול לגידולים גרורתיים תוך שימוש בשילובים של הקרנות, כימותרפיה ואימונותרפיה. קרינת אלפא תוך-גידולית מאז 2003 עוסק קיסרי בפיתוח טיפול להשמדה של גידולים ממאירים על ידי קרינת אלפא תוך-גידולית. קיסרי יחד עם עמיתו הפיזיקאי פרופ' יצחק קלזון ותלמידיהם ד"ר ליאור ארזי וד"ר תומר קוקס, פיתחו שיטת טיפול למחלת הסרטן באמצעות מחטים רדיואקטיביות ובשילוב הגברת הפעילות של המערכת החיסונית. הטיפול, שידוע בשם Diffusing alpha emitter Radiation Therapy ((אנ') ,alpha DaRT) מבוסס על מחטים טעונות ברדיום-224. מחטים אלו מוחדרות לתוך הגידולים ומשחררות אטומים קצרי חיים הפולטים חלקיקי אלפא. אטומים אלו מתפזרים בגידול ומרססים אותו בקרינת אלפא הרסנית ביותר. טיפול זה ניתן בשילוב עם מגבירי הפעילות של המערכת החיסונית. הטיפול מתייחד בכך שהוא משתמש בקרינת אלפא והוא היחיד מסוגו בעולם לטיפול בגידולים מוצקים. טיפול זה לא רק פוגע בגידול הסרטני הראשוני אלא גורם להפעלת מערכת החיסון שמשמידה תאים גרורתיים שמתפשטים בגוף, אלה שגורמים למותם של 85% מחולי הסרטן. הטיפול הוכרז כפורץ דרך על ידי ה-FDA. קלזון וקיסרי יחד עם עוזי סופר ואמנון גת השתתפו בהקמה של חברה בשם אלפא טאו מדיקל שמפיצה את הטיפול ברחבי העולם. קיסרי משמש כמדען הראשי של חברה זו. בישראל ובעולם טופלו חולים עם גידולים בעור, בראש ובצוואר. נרפאו למעלה מ-60% מהחולים שלא ניתן היה לטפל בהם באמצעים אחרים, בעיקר חולים בגיל המבוגר. הטיפול ניתן כיום במסגרת ניסויים קליניים לחולים בישראל, ארצות הברית, רוסיה, יפן, איטליה וצרפת ועתיד להתרחב למדינות נוספות. נושאי מחקר עדכניים נוספים של קיסרי (נכון ל-2022) הם הפעלה של תגובתיות חיסונית אנטי-גידולית על ידי הרס של גידולים מוצקים עם DaRT ופיתוח אמצעים למניפולציה חיסונית להגברת תגובות חיסוניות כאלה ולהשיג מיגור משופר של גרורות; הגברת הרגישות של תאי גידול סרטני לקרינת אלפא. בשנת 2009 היה קיסרי חבר בוועד המנהל שהקים את הארגון הישראלי לחקר הסרטן וכיהן כמזכיר הארגון (2011–2013) ואחר כך כנשיאו (2013–2015). הוא חבר בשבע אגודות מקצועיות לאומיות ובינלאומיות, כיהן כחבר בוועד המנהל של "האגודה האירופית לחקר הסרטן" ומכהן כגזבר האגודה הבינלאומית למיקרו-סביבה סרטנית מאז 2015. פועל רבות לקידום מחקר הסרטן בארץ ובעולם, ומכהן בהתנדבות בוועדות לאומיות ובינלאומיות שפועלות למימון מחקר מדעי, ומשמש כחבר מערכת בתשעה כתבי עת מדעיים בתחום האימונולוגיה וחקר הסרטן. קיסרי עסק רבות בקידום של נוער שוחר מדע, תוכניות טלוויזיה לקידום המדע לציבור הרחב, והרצאות בהתנדבות במסגרת עמותת בשער לתלמידים ובוגרים ביישובי הפריפריה. מחזיק הקתדרה ע"ש רוברטס-גוטמן לאימונופרמקולוגיה (2010–2017) נשיא הארגון הישראלי לחקר הסרטן (2013–2015) אזרח כבוד של העיר רמת גן (2021) Y. Keisari, I.P. Witz. The specific blocking of humoral immune cytolysis mediated by antitumor antibodies degraded by lysosomal enzymes of tumor origin. Eur. J. Immunol. 5: 790-795, 1975. Pick, E., Y. Keisari. A simple colorimetric method for the measurement of hydrogen peroxide produced by cells in culture. J. Immunol. Methods 38: 161-170, 1980. Flescher, E., P. Gonen, Y. Keisari. Oxidative burst dependent tumoricidal and tumorostatic activities of paraffin oil elicited mouse macrophages. J. Natl. Cancer Inst. 72: 1341-1347, 1984. Malkin, R., E. Flescher, J. Lengy, Y. Keisari. On the interactions between macrophages and developmental stages of Schistosoma ansoni: the cytotoxic mechanism involved in macrophage mediated killing of schistosomula in vitro. Immunobiology 176: 63-72, 1987. Dimri, R., L. Nissimov, Y. Keisari. Effect of human recombinant granulocyte-macrophage colony stimulating factor and IL-3 on the expression of surface markers of human monocyte derived macrophages in long term cultures. Lymphokine and Cytokine Res. 13: 239-245, 1994. Ophir, R., G. Moalem, M. Pecht, M. Shashoua, G. Rashid, S. Ben-Efraim, N. Trainin, Y. Burstein, Y. Keisari. Thymic humoral factor (THF-gamma2) mediated reduction of pulmonary metastases and augmentation of immunocompetence in C57Bl mice bearing B16 melanoma. J. Immunother. 22: 103-113, 1999. Blank, M., M. Mandel, G. Lavie, Y. Keisari. Tumoricidal effects of photodynamic therapy with hypericin in mice bearing highly invasive solid tumors. Oncol. Res. 12: 409-418; 2001. Gannot, G., I. Gannot, H. Vered, A. Buchner, Y. Keisari. Increase in immune cell infiltration with progression of epithelial transformation from hyperkeratosis to dysplasia and towards carcinoma in the oral cavity. Brit. J. Cancer 86: 1444-1448; 2002. Entin, I., A. Plotnikov, R. Korenstein, Y. Keisari. Tumor growth retardation, cure, and induction of anti-tumor immunity in B16 melanoma bearing mice by low electric field enhanced chemotherapy. Clin. Cancer Res. 9: 3190-3197, 2003. Kostina E., Ofek I., Crouch E., Friedman R., Sirota L., Klinger G., Sahly H., Keisari Y. Noncapsulated K. pneumoniae bearing mannose-containing O-antigens are more rapidly eradicated from mouse lung, and trigger cytokine production by macrophages following opsonization with surfactant protein D. Infect. Immun. 73:8282-8290; 2005. Cooks, T., Arazi, L., Efrati, M., Schmidt, M., Marshak, G., Kelson, I., Keisari, Y. Interstitial wires releasing diffusing alpha-emitters combined with chemotherapy improved local tumor control and survival in squamous cell carcinoma bearing mice. Cancer 115: 1791-1801; 2009. Keisari, Y., Hochman, I., Confino, H., Korenstein, R., Kelson, I. Activation of local and systemic anti-tumor immune responses by ablation of solid tumors with intra-tumoral electrochemical or alpha radiation treatments. Cancer Immunol. Immunother. 63:1-9; 2014. DOI: 10.1007/s00262-013-1462-2. Confino, H., Hochman, I., Efrati, M., Schmidt, M., Umansky, V., Kelson, I., Keisari, Y. Tumor ablation by intratumoral Ra-224 loaded wires induce anti-tumor immunity against experimental metastatic tumors. Cancer Immunol. Immunother. 64:191-199; 2015. DOI: 10.1007/s00262-014-1626-8. Keisari Y. Tumor abolition and antitumor immunostimulation by physico-chemical tumor ablation. Frontiers Biosc. (Landmark edition), 22: 310-347, 2017. Popovtzer, A., Rosenfeld, E., Mizrachi, A., Bellia, SR., Ben-Hur, R., Feliciani, G., Sarnelli, MA., Arazi, L., Deutch, L., Kelson, I., Keisari, Y. Initial Safety and Tumor Control Results from a “First-in-Human” Multicenter Prospective Trial Evaluating a Novel Alpha-Emitting adionuclide for the Treatment of Locally Advanced Recurrent Squamous Cell Carcinomas of the Skin and Head and Neck. Int. J. Rad. Oncol. Biol. &amp; Phys. 2020, 106, 571-578. doi: 10.1016/j.ijrobp.2019.10.048 Keisari, Y., Kelson, I. The potentiation of anti-tumor immunity by tumor abolition with alpha particles, protons or carbon ion radiation and its enforcement by combination with immunoadjuvants or inhibitors of immune suppressor cells and check point molecules. Cells, 10, 228, 2021. https://doi.org/10.3390/cells10020228 מדיה וקבצים בנושא יונה קיסרי בוויקישיתוף יונה קיסרי, ברשת החברתית LinkedIn יונה קיסרי, באתר ResearchGate אתר האינטרנט הרשמי של חברת אלפא טאו מדיקל (באנגלית) דף אישי, באתר אוניברסיטת תל אביב